OzLabs/hebrew-wiki-articles huggingface dataset:
מיה ניקולאי

מיה ניקולאי (בהולנדית: Mia Nicolai; נולדה ב-7 במרץ 1996) היא זמרת הולנדית, אשר ייצגה, יחד עם דיון קופר, את הולנד באירוויזיון 2023, שנערך בליברפול.

== ביוגרפיה ==
ניקולאי נולדה באמסטרדם לאם רוסייה ולאב הולנדי.<ref></ref> היא החלה ללמוד בכינור ובפסנתר כשהייתה בת שלוש.<ref></ref>

כדי לבנות קריירה כאמנית, ניקולאי עברה לגור בלוס אנג'לס. בזמן זה, היא הוציאה שני סינגלים, "Set Me Free" ו-"Mutual Needs".

ב-1 בנובמבר 2022 הוכרז ב-NPO Radio 2 , על ידי דאנקן לורנס, שניקולאי תייצג, ביחד עם דיון קופר, את הולנד באירוויזיון 2023.<ref></ref><ref></ref> ב-11 במאי 2023 ביצע הצמד את "Burning Daylight" על בימת חצי הגמר הראשון של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי.

== קישורים חיצוניים ==

== הערות שוליים ==

קטגוריה:נציגי הולנד באירוויזיון
קטגוריה:משתתפי אירוויזיון 2023
קטגוריה:זמרות הולנדיות
קטגוריה:ילידות המאה ה-20
התזמורת הסימפונית של במברג

התזמורת הסימפונית של במברג (בגרמנית: Bamberger Symphoniker) היא תזמורת סימפונית גרמנית שבסיסה בעיר במברג שבגרמניה. זוהי אחת התזמורות היוקרתיות בגרמניה.

== היסטוריה ==
התזמורת הוקמה ב-1946 בעיקר מנגנים גרמנים שגורשו מצ'כוסלובקיה לאחר מלחמת העולם השנייה, שהיו בעבר חברים בתזמורת הפילהרמונית הגרמנית של פראג. התזמורת קיבלה את התואר "הפילהרמונית של מדינת בוואריה" בשנת 1993.

מאז 1993, ביתה של התזמורת הוא אולם הקונצרטים והקונגרסים של במברג, בעל הכינוי "סימפוניה על הרגניץ". קונצרטים לפני 1993 ניתנו בבניין הדומיניקני. התזמורת זוכה לתמיכה כספית מממשלת בוואריה, העיר באמברג, מחוז אוברפרנקן ומחוז במברג. ממשלת בוואריה פרעה את החובות הכספיים של התזמורת ב-2003.

יוזף קאילברת היה המנצח הראשי הראשון של התזמורת. מנצחים ראשיים נוספים כללו את ג'יימס לורן, הורסט שטיין וג'ונתן נוט. בספטמבר 2016, התמנה יאקוב הרושה למנצח הראשי החמישי של הסימפונית של במברג, עם חוזה ראשוני של ארבע עונות. ביוני 2018, הודיעה התזמורת על הארכת חוזהו של הרושה כמנצח הראשי שלה עד לעונת 2025–2026. הרברט בלומסטדט מונה למנצח כבוד של התזמורת במרץ 2006. כריסטוף אשנבאך הפך למנצח כבוד של התזמורת ב-2016.

התזמורת מזוהה עם פרס הניצוח התלת שנתי של גוסטב מאהלר, שהוקם במהלך כהונתו של נוט, וחתן הפרס הראשון בתחרות בשנת 2004 היה גוסטאבו דודאמל. התזמורת ביצעה מספר הקלטות עבור Vox רקורדס עם יונל פרליה ויאנוש פירסט, שחלקן הוצאו מחדש בתקליטור. התזמורת הקליטה מוזיקה של חואקין טורינה עבור RCA רקורדס עם המנצח אנטוניו דה אלמיידה.

התזמורת מונה 101 נגנים, ביניהם 40 כנרים. 

הכנר הישראלי יעקב רובינשטיין היה הכנר הראשי של התזמורת בין השנים 1995–2009.

==מנצחים ראשיים==
* יוזף קיילברת (1949 - 1968)
* ג'יימס לורן (1979 - 1983)
* ויטולד רוויצקי (1983 - 1985)
* הורסט שטיין (1985 - 1996)
* ג'ונתן נוט (2000 - 2016)
* יאקוב הרושה (2016 - ממשיך)

==קישורים חיצוניים==

*

במברג
קטגוריה:במברג
במברג
קטגוריה:בוואריה: תרבות
סטפן בייצ'טיץ'

סטפן בייצ'טיץ (בסרבית: Стефан Бајчетић; נולד ב-22 באוקטובר 2004 בוויגו שבספרד) הוא כדורגלן ספרדי-סרבי המשחק בעמדת הקשר האחורי בקבוצת ליברפול מהפרמייר ליג.

== קריירת מועדונים ==
בייצ'טיץ' גדל במחלקת הנוער של סלטה ויגו, ובשנת 2020 הצטרף למחלקת הנוער של ליברפול.

ב-27 באוגוסט 2022 ערך בייצ'טיץ' את הופעת הבכורה שלו בקבוצה הבוגרת של ליברפול, כשהחליף את ג'ורדן הנדרסון בדקה ה-70 בניצחון 0–9 על בורנמות' במסגרת המחזור הרביעי בפרמייר ליג לעונת 2022/2023. ב-13 בספטמבר ערך את הופעת הבכורה שלו בליגת האלופות, בניצחון 1–2 על אייאקס במסגרת שלב הבתים לעונת 2022/2023.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:כדורגלנים סרבים
קטגוריה:קשרי כדורגל ספרדים
קטגוריה:קשרי כדורגל סרבים
קטגוריה:ויגו: כדורגלנים
קטגוריה:כדורגלני ליברפול
קטגוריה:ספרדים שנולדו ב-2004
קטגוריה:סרבים שנולדו ב-2004
טבח פסטוב

טבח פסטוב הוא טבח שבוצע באוכלוסייה היהודית בעיר פסטוב שבאוקראינה בספטמבר 1919 על ידי הצבא הלבן.

הטבח התרחש בין 2 ל-8 בספטמבר כאשר חיילים לבנים מצבא המתנדבים, בעיקר קוזאקים, עברו מדלת לדלת והרגו יהודים רבים.<ref name=":1"></ref> עדי ראייה דיווחו כי רוב הקורבנות נהרגו אחרי שהעמידו אותם בשורה על יד קירות בית הכנסת, והרוצחים עסקו בביזה של רכוש יהודי.<ref></ref>

הקוזאקים גם התעללו ביהודים להנאתם, כולל מקרה אחד שבו נער נאלץ לתלות את אביו, והם גם אילצו נמלטים לחזור לבתיהם הבוערים. למעלה מ-200 בתים יהודיים נהרסו כאשר צבא המתנדבים השתתף במסע להשמדת כל הארגונים הקהילתיים היהודיים בפסטוב.

ההיסטוריונית אנה ריד מעריכה כי 1,500 יהודים מתו בטבח, בעוד שהמכון למדע המדינה פריז מעריך כי המספר נע בין 1,000–1,500.<ref name=":1"></ref>

==לקריאה נוספת==
* Yevreyskie Pogrome, מוסקבה 1926, עמ' 89

==קישורים חיצוניים==
* 
* [https://kehilalinks.jewishgen.org/Fastov/pogrom/index.html פוגרום 1919]

== הערות שוליים ==

קטגוריה:פיגועים במוסדות דת יהודיים בחוץ לארץ
קטגוריה:פרעות, פוגרומים ועלילות דם בעת החדשה
קטגוריה:מלחמת האזרחים ברוסיה
קטגוריה:יהדות אוקראינה
קטגוריה:אוקראינה: היסטוריה
קטגוריה:1919 ברוסיה
יוסף יוסקה מדובנא

הצד השני של המצבה
רבי יוסף יוסקה (1659–1700) היה רב ומקובל שכיהן כאב בית דין וריש מתיבתא במינסק, ואחר כך בדובנא, ומחבר ספר המוסר "יסוד יוסף".
	
נולד בשנת 1659 בלובלין. אביו היה המקובל רבי יהודה יודל, שכיהן כאב בית דין בקובל.

בשנת 1698 התקבל כרב בדובנא.

נפטר בא' באייר, ה'ת"ס (1700), ונקבר בדובנא.

ספרו "יסוד יוסף", שלא זכה לפרסמו בחייו, מבוסס על קבלת האר"י. נדפס לראשונה בשקלוב בשנת 1785.

==מתלמידיו==
מתלמידיו הבולטים הוא רבי צבי הירש קאיידנובר, מחבר ספר המוסר "קב הישר", שמזכיר את רבו מספר פעמים בספרו כשהוא מביא בשמו רעיונות מוסר ואמרי חוכמה.

==קישורים חיצוניים==
* 

== הערות שוליים ==

קטגוריה:מקובלים
קטגוריה:יהודים בלארוסים
קטגוריה:מינסק: רבנים
קטגוריה:מחברי ספרי מוסר ומחשבה
קטגוריה:אבות בתי דין
קטגוריה:ראשי ישיבה
קטגוריה:ילידי 1659
קטגוריה:נפטרים ב-1700
טיג'לדה

טיג'לדה (בפורטוגזית: Tigelada; תעתיק מלא Tigelada de Abrantes) הוא מאפה פורטוגזי מתוק הנפוץ בפורטוגל ובקרב מדינות הדוברות פורטוגזית<ref></ref><ref></ref>.

הקינוח מורכב מחלב, קמח, סוכר, לימון ומלח שאותם מערבבים יחדיו וממלאים קערת חימר מזוגגת שחוממה מראש<ref></ref>.

המאפה מוגש בפסטיבל טיג'לדה אשר מתקיים בחודש מאי בעיירה פרואנסה א-נובה (Proença-a-Nova)<ref></ref>.

== קישורים חיצוניים ==

* [https://propertiesinportugal.com.pt/one-of-the-most-famous-sweet-dessert-in-our-region-is-tigelada/ מתכון להכנת טיג'לדה], באתר Propertiesinportugal

== הערות שוליים ==

קטגוריה:המטבח הפורטוגזי
קטגוריה:מאפים
קטגוריה:קצרמר מזון
ג'ון סטיל

ג'ון סטיל (באנגלית: John Steell; 1804, אברדין – 1891, אדינבורו) היה פסל סקוטי.

==ביוגרפיה==
סטיל בן של פסל, גלף ומצפה בזהב, אחד מ-13 אחים ואחיות החל את לימודיו אצל אביו והמשיך במכללת אדינבורו לאמנות אצל אנדרו וילסון.

==גלריה==
<gallery>
Statue of Sir Walter Scott by Sir John Robert Steell on the Scott Monument in Princes Street Gardens, Edinburgh.jpg|פסל וולטר סקוט בבסיס האנדרטה לזכרו של סקוט באדינבורו.
Statue of Queen Victoria by Sir John Steell on top of Royal Scottish Academy Building-2.jpg|פסל המלכה ויקטוריה על גג האקדמיה המלכותית הסקוטית
High Street, City Chambers Courtyard, Alexander And Bucephalus Statue.jpg|אלכסנדר מאלף את סוסו בוקפאלוס באדינבורו
Albert Memorial, Edinburgh.jpg|אנדרטת אלברט, נסיך סקסה-קובורג-גותה באדינבורו
Statue of Allan Ramsay, Edinburgh-2.jpg|פסל אלן רמזי באדינבורו
Statue of Thomas Chalmers, George Street, Edinburgh.jpg|פסל תומאס צ'למרס באדינבורו
Equestrian statue of the Duke of Wellington, Edinburgh-2.jpg|פסל רכוב של ארתור ולסלי, הדוכס הראשון מוולינגטון באדינבורו
Central Park NYC - Walter Scott sculpture - IMG 5651.JPG|פסל וולטר סקוט בסנטרל פארק
Bank of Montreal 2 db.jpg|גמלון במונטריאול
93rd Sutherland Highlanders Memorial, Glasgow Cathedral.JPG|אנדרטה בגלאזגו לחיילים בריטים שנפלו במלחמת קרים
Robert Burns Statue in the Octagon, Dunedin, Otago, New Zealand.JPG|פסל רוברט ברנס בדנידין
</gallery>

==קישורים חיצוניים==

קטגוריה:פסלים בריטים
קטגוריה:אבירים בריטים
קטגוריה:בריטים שנולדו ב-1804
קטגוריה:בריטים שנפטרו ב-1891
Pawn Shop

Pawn Shop (בעברית: חנות משכון) הוא אלבום האולפן של הלהקה האמריקאית האחים אוסבורן. האלבום יצא ב-15 בינואר 2016 על ידי חברת התקליטים קפיטול רקורדס נאשוויל.

האחים אוסבורן כתבו כל השירים למעט Heart Shaped Locket.

האלבום זכה להצלחה ובשבוע הראשון נמכרו 21 אלף העתקים. ב-16 בנובמבר 2017 הוא קיבל הגדרה של אלבום זהב ובסך הכול עד לשנת 2019 נמכרו 236 אלף העתקים.

השיר Stay a Little Longer יצא כסינגל במרץ 2015 ובמצער מצעד הקאנטרי איירפליי הגיע למקום השני.

השיר 21 Summer יצא בפברואר 2016 וזכה להגדרת תקליט זהב בארצות הברית.

השיר It Ain't My Fault יצא כסינגל בינואר 2017 וקיבל הגדרת תקליט פלטינה כפולה תוך מכירת 2 מיליון העתקים.

== רשימת רצועות ==

== מיקומי שיא ==
===מיקום ברשימות שנתיות===
{| class="sortable" border="1" cellspacing="0" cellpadding="1" width="60%"
|- bgcolor="#ccfccf" align="center"
| שנה|| מפרסם || נושא || מיקום
|-
| 2016|| American Songwriter||50 אלבומים של השנה|| 48
|-
|2016 ||אנטרטיינמנט ויקלי||אלבומי קאנטרי של השנה|| 7
|-
|2016||רולינג סטון|| 40 אלבומי קאנטרי של השנה|| 7
|-
|2016 ||Uproxx|| 20 אלבומי קאנטרי של השנה|| 4
|}

==מצעדים שבועיים (2016)==
{| class="sortable" border="1" cellspacing="0" cellpadding="1" width="60%"
|- bgcolor="#ccfccf" align="center"
| מפרסם || מיקום
|-
| מצעד האלבומים הקנדי||32
|-
| בילבורד 200|| 17
|-
| מצעד אלבומי הקאנטרי|| 3
|}

== קישורים חיצוניים ==

==הערות שוליים==

קטגוריה:אלבומי 2016
קטגוריה:אלבומי זהב בארצות הברית
קטגוריה:אלבומי קאנטרי
אבראהים סדיק

אבראהים סדיק (באנגלית: Ibrahim Sadiq; נולד ב-7 במאי 2000 בבודובוראם שבגאנה) הוא כדורגלן גנאי המשחק בעמדת קשר הכנף בקבוצת האקן מליגת העל השוודית.

== קריירת מועדונים ==
סדיק גדל באקדמיית רייט טו דרים, והחל את הקריירה המקצוענית שלו בנורשלן מליגת העל הדנית, במדיה ערך 59 הופעות ליגה והבקיע שישה שערים.

ב-18 בפברואר 2022 חתם בהאקן מליגת העל השוודית.

== קישורים חיצוניים ==

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני נורשלן
קטגוריה:כדורגלני האקן
קטגוריה:גנאים שנולדו ב-2000
מקס לאונס

מקס ניקו לאונס (בהולנדית: Max Nico Léons; 24 בנובמבר 1921, רוטרדם - 2 בנובמבר 2019, אמסטרדם) היה לוחם התנגדות יהודי-הולנדי בתקופת השואה.

==קורות חיים==
לאונס נולד למשפחה יהודית ליברלית. לאחר כיבוש הולנד בידי גרמניה הנאצית ועם הקמת היודסה ראד, היודנרט בהולנד, הוא סירב לעבוד בה ב-1942. זמן קצר לאחר מכן קיבלה המשפחה הוראה להתייצב לגירוש לפולין. לאונס היה משוכנע שהגירוש הוא למוות, וב-12 ביולי 1942 המליץ להוריו להתחבא.

בתחילת 1943, לאחר נדודים, הגיע לאונס לכפר הפרוטסטנטי ניולנדה, שהשתייך לזרם הרפורמציה ההולנדית (Dutch Reformed Church) . בשם הבדוי ניקו (שמו האמצעי) השתלב באוכלוסייה המקומית והצטרף לתנועת ההתנגדות לנאצים בהולנד. הוא עבד עם בנו של הכומר ארנולד דאווס (שפעל גם הוא במסתור). הוא חיפש כתובות באזור עבור מסתתרים חדשים, אירח שם מסתתרים ושמר קשרים כדי לאפשר המשך הסתרתם. לאונס ודאווס, האחד בזהות בדויה והשני במסתור, ניהלו חלק בארגון של יוהנס פוסט (Johannes Post) , לוחם התנגדות הולנדי. הם הצילו את חייהם של מאות יהודים, בעיקר ילדים.

באביב 1944 ירד לאונס למחתרת. זמן קצר לאחר מכן נעצר יוהנס פוסט והוצא להורג. בסתיו נעצר דאווס ועונה בשבי.

==לאחר המלחמה==
לאחר השחרור, לאונס התאחד עם הוריו, אחיו ואחותו. כל המשפחה שרדה את המלחמה במסתור. לאחר מספר שנים הקים לאונס סוכנות ביטוח.

==הוקרה==
בשנת 1985 צוין הכפר ניולנדה לשבח על ידי יד ושם בזכות מעשי ההצלה של תושביו. דאווס זכה עוד קודם באות חסיד אומות העולם. ב-23 בנובמבר 2011, היה לאונס הראשון מחוץ לישראל שקיבל את אות המציל היהודי מטעם המרכז העולמי של בני ברית.

ב-4 במאי 2011, לאונס והמלכה ביאטריקס הניחו זר ב  לרגל יום הזיכרון הלאומי.

מקס לאונס נפטר בשנת 2019 בגיל 97.

==קישורים חיצוניים==
* [https://www.yadvashem.org/yv/he/exhibitions/ready2print/pdf/rescue-by-jews.pdf על מקס לאונס] באתר יד ושם (ע' 5 בחוברת המקוונת)

==הערות שוליים==

קטגוריה:פרטיזנים יהודים מהולנד
קטגוריה:חברי המחתרת ההולנדית
קטגוריה:מצילים בשואה: הולנד
קטגוריה:ניצולי השואה: הולנד
קטגוריה:הולנדים שנולדו ב-1921
קטגוריה:הולנדים שנפטרו ב-2019
ארמנד ארדש

ארמנד ארדש (במקור ארמין אייבנשיץ - Eibenschütz, בהונגרית: Erdős Armand; פשט, 3 בספטמבר 1872<ref></ref> – וינה, 1 באוגוסט 1920) היה מלחין, מבקר מוזיקה יהודי-הונגרי שכתב שני מחקרים חדשניים ובולטים למרות מותו הצעיר בגיל 47.

== ביוגרפיה ==
ארמנד אייבנשיץ נולד במשפחה יהודית כבנם של שאנדור אייבנשיץ (1842–1904)<ref></ref> סוחר לבד ושל ז'ופיה אנגל. בסיום לימודיו התחיל לעבוד במערכת של העיתון "הסכמה" (Egyetértés), עיתון פוליטי ליברלי ולאחר מכן במערכת של עיתון דומה במהותו "הונגריה העצמאית" (Független Magyarország). משנת 1904 היה הבעלים והמנהל של חברת ההוצאה לאור של "הסכמה" בה התחיל את פעילותו העיתונאית. במהלך מלחמת העולם הראשונה עבר לווינה ועבד שם כמנכ"ל העיתונים ומבקר המוזיקה של עיתוני Elbemühl:
* Fredenblatt
* Extrablatt
* בנוסף לביקורות המוזיקה העדכניות הרבות מאוד שלו (הן בעיתוני וינה והן של בודפשט) במקביל ובדומה לאיזור בלדי, הוא כתב שני מחקרים מקיפים ומרכזיים:
* נשים באמנות
* סגנון אופרה מודרני

הוא הלחין את המחזה יוליוס קיסר של ויליאם שייקספיר כאופרה וכתב לחנים לכחמישים משיריו של היינריך היינה. שמו מוזכר עשרות פעמים בעבודות דוקטורט שנכתבו באקדמיה למוזיקה ע"ש פרנץ ליסט כדוגמת "אמנותה של אלזה סאמושי" זמרת האופרה ההונגרייה-יהודייה בשם (SZAMOSI ELZA (1881–1924) MŰVÉSZETE) של פרנץ יאנוש סאבו.<ref>Liszt Ferenc Zeneművészeti Egyetem 28. számú művészet- és művelődés-történeti tudományok besorolású doktori iskola [https://apps.lfze.hu/netfolder/PublicNet/Doktori%20dolgozatok/szabo_ferenc_janos/disszertacio.pdf SZAMOSI ELZA (1881–1924) MŰVÉSZETE]</ref>

== אספן אמנות ==
לפי מקור ארמנד ארדש שחי בין השנים 1873–1920, והיה מבקר מוזיקה, מלחין וכותב שירים ידוע בתקופתו, רכש בתערוכות (אירועים) של הסלון הלאומי יצירות של ציירים כמו: יאנוש צ'רמי (1882-1963), כן של Lajos Gulácsy (1868-1919) ושל Cézár Herrer (1882-1932), וכן יצירות מאת יאנוש פנטליי-מולנר (1878–1924), מה עלה בגורל האוסף לא ידוע.<ref>[http://beszelo.c3.hu/blog/kozak-gyula/egy-konyvnek-latszo-targy על אספנותו של ארמנד 0ארמין) ארדש באתר beszélő]</ref>

== משפחתו ==
אשתו הייתה אידה רונאי, לה נישא ב-6 בספטמבר 1904 בבודפשט. <ref></ref> בתם הייתה לילי ארדש.

== לקריאה נוספת ==
* לקסיקון יהודי הונגרי. 1929. פטר אויווארי. [http://mek.oszk.hu/04000/04093/html/0244.html גישה מקוונת]
* [https://mek.oszk.hu/08700/08756/html/szocikk/w/23/23432.htm ארמנד ארדש]: לקסיקון אמנות הבמה ההונגרי
* [https://hu.unionpedia.org/i/Erdős_Armand ארמנד ארדש] ב-UNIONPEDIA
* [https://www.geni.com/people/Armand-Armin-Erdős-Eibenschütz/6000000086177334861 ארמנד ארדש באתר GENi]
* [http://www.nagypetertibor01.uni.hu/keret.cgi?/zsidolexikon/11265.htm קורות חיים קצרה] באתר Webnet.hu
* [https://adt.arcanum.com/hu/view/Lexikon_MagyarSzinmuveszetiLexikon_01/?query=erdős%20fülöp&pg=533&layout=s על ארמנד ארדש באתר Arcanum] (דרוש מינוי)

קטגוריה:עיתונאים יהודים הונגרים
קטגוריה:מלחינים יהודים הונגרים
קטגוריה:מבקרי מוזיקה יהודים הונגרים
קטגוריה:מהגרים מהונגריה
קטגוריה:בודפשט: אישים
קטגוריה:יהדות בודפשט
קטגוריה:יהדות בודפשט: אישים
קטגוריה:הונגרים שנולדו ב-1972
קטגוריה:הונגרים שנפטרו ב-1920
רחל שליט-מרכוס

רחל שליט-מרקוס (בגרמנית: Rahel Szalit-Marcus; 2 ביולי 1888 – אוגוסט 1942) הייתה אמנית ומאיירת יהודייה. היא הייתה ציירת וגרפיקאית הידועה באיוריה הליתוגרפיים. היא יצרה ציורי שמן, בצבעי מים ורישומים (בדיו, פסטל וגיר), והחלה להציג את ציוריה בסביבות 1920. בתחילת שנות ה-20 היא איירה ספרים ותיקי הדפסה, שרובם שרדו. בסוף שנות ה-20 ותחילת שנות ה-30, היא המשיכה לצייר, ואיוריה הופיעו בכתבי עת רבים. היא נולדה בטלז שבמחוז קובנה בליטא, אז חלק מהאימפריה הרוסית. היא הייתה פעילה בברלין בתקופת רפובליקת ויימאר ובפריז בשנות ה-30. היא נודעה בעיקר בזכות איוריה של נושאים יהודיים במזרח אירופה. שליט-מרקוס נספתה באושוויץ באוגוסט 1942.<ref></ref><ref></ref><ref></ref>

== קורות חיים ==
רחל מרקוס בילתה את שנות ילדותה המאוחרות בלודז'<ref name="Jewish Virtual Library"></ref> ולבסוף קיבלה אזרחות פולנית. היא הייתה דוברת יידיש כשפת אם, למדה גם פולנית, גרמנית וצרפתית. בשנת 1910 עברה מלודז' למינכן כדי ללמוד אמנות. שם התיידדה עם האמנים אנרי אפשטיין ומרסל סלודסקי.<ref></ref> היא גם למדה בפריז ובלונדון. היא הייתה נשואה לשחקן יוליוס שליט משנת 1915 ועד מותו בהתאבדות ב-1919.

רחל שליט-מרקוס התגוררה בברלין מ-1916 עד 1933, ומשנת 1921 ואילך התגוררה ב-Stübbenstrasse 3 בשנברג.<ref></ref> היא החלה לאייר תחת השם רחל שליט החל מאמצע שנות ה-20. יצירתה הופיעה במספר תערוכות של ההזצסיון הברלינאי, תנועת אמנות גרמנית שהוקמה בתחילת המאה. שליט הכירה את האמנים האקספרסיוניסטים היהודים לודוויג מידנר ויעקב שטיינהרדט, וזכתה בין היתר לתמיכתם של היסטוריונים לאמנות קרל שוורץ ורחל וישניצר.<ref></ref> שליט בילתה בבתי קפה ידועים שפקדו אותם אמנים ומהגרים. היא יצרה קשרים עם אינטלקטואלים כמו הסופרת הפולנית-גרמנית אלאונורה קלקובסקה.<ref></ref> הדימויים הליטוגרפיים של שליט הושוו לעיתים לעבודתה של קתה קולוויץ.<ref></ref>

כחברה פעילה באגודת האמניות בברלין החל משנת 1927, שליט הציגה את ציוריה ועבודות אחרות לצד אמניות ידועות כמו קתה קולביץ, לוטה לזרשטיין, ג'ולי וולפטורן, קתה מינצר-נוימן וגרטה צ'אקי-קופוני.<ref></ref> היא התפרסמה לאחר שהציגה ציור עטור פרסים בתערוכה Die Frau von Heute בשנת 1929.

שליט ברחה לצרפת לאחר עליית הנאצים לשלטון בגרמניה ב-1933. היא התגוררה במונפרנאס, שם הייתה קשורה לאסכולת פריז. ביוני 1935, היא הציגה תערוכת יחיד בגלריה זבורובסקי (נוסדה על ידי ליאופולד זבורובסקי), ונשארה ליצור בפריז עד 1939.

ביולי 1942 בעת גירוש היהודים מפריז, נעצרה שליט-מרקוס וגורשה לאושוויץ באוגוסט 1942. הסטודיו שלה בפריז נשדד, ורבות מיצירותיה המקוריות נהרסו או אבדו.

=== יצירות ששרדו: ספרים מאוירים ותיקי דפוס ===

== גלריה ==
<gallery widths="200" heights="200">
קובץ:Rachel Szalit-Marcus - Hebrew melodies, 1923.jpg|"ניגונים עבריים", 1923
קובץ:Rachel Szalit-Marcus Mentshelekh un stsenes 010.jpg|"מוטל בן פייסי החזן", 1922
קובץ:Rachel Szalit-Marcus Die Schaffenden 010.jpg|"גמל במדבר", 1926
</gallery>

==קישורים חיצוניים==

== הערות שוליים ==

קטגוריה:ציירים מודרניים
קטגוריה:אמנים אקספרסיוניסטים
קטגוריה:ציירות יהודיות צרפתיות
קטגוריה:מאיירים יהודים
קטגוריה:ציירות יהודיות פולניות
קטגוריה:ציירות יהודיות גרמניות
קטגוריה:יהודים ליטאים
קטגוריה:נספים במחנה ההשמדה אושוויץ
קטגוריה:פולניות שנולדו ב-1894
קטגוריה:פולנים שנפטרו ב-1942
דבורה ביטון

דבורה (דבי) ביטון (נולדה ב-25 ביוני 1965, כ"ה בסיוון ה'תשכ"ה) היא חברת הכנסת מטעם מפלגת יש עתיד. לפני כניסתה לפוליטיקה הייתה עורכת דין שייצגה נוער וקטינים בסיכון ושימשה אפוטרופוס לכשרות משפטית מטעם הסיוע המשפטי במחוז דרום.

== ביוגרפיה ==
ביטון היא בתם הבכורה של שרה ומסעוד אסולין, יוצאי מרוקו שעלו בשנת 1965 לישראל ובנו את ביתם בשדרות.

היא למדה בבית הספר היסודי שקמים ובתיכון הממלכתי ע"ש גוטוירט במגמת סיעוד מסמ"ת. עם תום לימודיה שירתה כאחות חיילת במחלקה פנימית ב׳ בבית חולים ברזילי באשקלון.

לאחר שחרורה מצה"ל, בתחילת שנות ה-90, עבדה כאשת מכירות ביורוקום נוקיה. בהמשך עבדה כאשת מכירות במי עדן. לאחר מכן הקימה חברת כוח אדם, העסיקה כ-500 עובדים, ושימשה בה מנכ"לית. לאחר מספר שנים מכרה את החברה.

הוסמכה כעורכת דין בשנת 2008. בעלת תואר שני במשפטים מהקריה האקדמית אונו.

משנת 2008 עד בחירתה לכנסת ה-25, פעלה ביטון כעורכת דין מטעם הסיוע המשפטי במחוז דרום. ייצגה נוער בסיכון, שימשה אפוטרופא לדין בכשרות משפטית, ייצגה הורים שילדיהם הוצאו מהבית לחלופין למשפחות אומנה. כמו כן ייצגה בגירושין ובעיקר הובילה כמגשרת מוסמכת.

ביטון הובילה מעל עשור את מטה יש עתיד בשדרות. היא התמודדה לראשות העיר שדרות בשנת 2013, אך לא נבחרה. הוצבה ברשימת מפלגת יש עתיד מאז הקמתה ב־2013 במקומות סמליים: 34–37, לפני חיבור מפלגות יש עתיד וחוסן לישראל הוצבה ביטון במקום ה-21 ברשימת יש עתיד בבחירות לכנסת העשרים ואחת. עם חיבור הרשימות, הוצבה ביטון במקום ה-47 ובהמשך במקום ה-49 כשרצה במסגרת רשימת כחול לבן. ברשימה לקראת הבחירות לכנסת העשרים וחמש הוצבה במקום ה-21 ברשימה, ונבחרה לכנסת.

=== הכנסת ה-25 ===
לקראת הבחירות לכנסת העשרים וחמש שובצה במקום ה-21 ברשימת יש עתיד ונבחרה לכנסת.

ביטון היא חברה קבועה בוועדת העבודה והרווחה, הוועדה המיוחדת לזכויות הילד, והוועדה המיוחדת לצמצום פערים חברתיים בפריפריה.

בכנסת ה-25 קיבלה ביטון את הובלת קהילת המיוחדים, קהילה שהוקמה על ידי הורים פעילי המפלגה, במטרה לקדם זכויות לקהילה.

בנוסף, פועלת ביטון כיושבת ראש השדולות הבאות: שדולת קידום רווחת קטינים במצבי סיכון, שדולת זכויות אנשים עם מוגבלויות, שדולת זכויות נפגעי עבירה, שדולת פיתוח וחיזוק הנגב והגליל, שדולת עוטף עזה, והשדולה לחיזוק תושבי קווי העימות.

=== חיים אישיים ===
נשואה ואם לשלושה. מתגוררת בשדרות.

==קישורים חיצוניים==

* 
* [https://www.onlife.co.il/general/63004 בחירות לרשויות המקומיות: שיא של מתמודדות], אתר אונלייף

קטגוריה:שדרות: חברי הכנסת
קטגוריה:בוגרי הקריה האקדמית אונו: משפטים
קטגוריה:בוגרות הקריה האקדמית אונו: משפטים
קטגוריה:חברי הכנסת העשרים וחמש
קטגוריה:חברות הכנסת העשרים וחמש
קטגוריה:חברות הכנסת מטעם יש עתיד
קטגוריה:ישראליות שנולדו ב-1965
זכריא אל-קזוויני

אריח עם שתי ארנבות, שני נחשים וצב (איור של סצנה בעג'אא'ב אלמחלוקאת; איראן, המאה ה-19)
זַכַּרִיַא אַל־קַזְוִינִי (השם המלא בערבית: أبو يحيى زكرياء بن محمد بن محمود القزويني, כלומר: "אבו יחיא זכריא איבן מוחמד איבן מחמוד אל-קזוויני") ידוע גם בשם קזוויני (בפרסית: قزوینی), נולד בערך ב-1203 בקזווין (איראן) ומת ב-1283, היה קוסמוגרף, רופא וגאוגרף פרסי ממוצא ערבי.

==חייו==
הוא נולד למשפחת משפטנים שמקורה בצאצא של (בן לוויה של הנביא מוחמד) שהתבססה בקזווין הרבה לפני לידת אל-קזוויני.

לא ידוע הרבה על חייו. זכריא איבן מוחמד אל-קזוויני שימש כמומחה משפטי ושופט (קאדי) בכמה יישובים בפרס וכנראה נאלץ באמצע המאה ה-13 לעזוב בעל כורחו את פרס ועבר לבגדאד. הוא ערך מסעות ברחבי מסופוטמיה וסוריה לפני שהפך לבסוף לחלק מחבורה מדעית שקודמה על ידי מושל בגדאד, (מת ב-1283).

למושל הקדיש קזוויני יצירתו המפורסמת ביותר הכתובה בערבית: "עג'אא'ב אלמחלוקאת" ("عجائب المخلوقات وغرائب الموجودات" - נפלאות הבריאה וה[תופעות] הייחודיות של הקיום), יצירה מכוננת בקוסמוגרפיה. חיבור זה, המאויר לעיתים קרובות, זכה לתפוצה רחבה ועותקים רבים נשמרו עד ימינו. הוא תורגם לפרסית ולטורקית. קזוויני כתב בו גם על הענק "עוג בן ענק", עיבוד אסלאמי של המלך האמורי עוג מלך הבשן. טקסט זה מתפרש על ידי אחדים כאגדה עתידנית פרה-מדע בדיוני.

קזוויני ידוע גם בזכות הלקסיקון הגאוגרפי שלו "آثار البلاد وأخبار العباد" (מונומנטים של הארצות ומסורות היסטוריות על עמיהם). שני החיבורים משקפים ידע נרחב ממגוון רחב של דיסציפלינות.

קזוויני גם מזכיר כיצד אלכימאים שכונו "נוכלים" דיווחו על המרת מתכות לזהב, שלגביהם מציין קזוויני שהם הרסו את התפתחות הכימיה כמדע על ידי בגידה בשליטים רבי עוצמה כמו עימאד א-דין זנגי. כתוצאה מכך, חוקרים רבים התבטאו נגד האלכימיה, מה שגרם לנטישה כללית של האלכימיה ולבידוד של מדע הכימיה.

==קישורים חיצוניים==

<div style="direction: ltr;">
* [https://www.nlm.nih.gov/hmd/arabic/bioQ.html#qazwini Islamic Medical Manuscripts at the National Library of Medicine.] U.S. National Library of Medicine, Bethesda, MD.
</div>

==הערות שוליים==

קטגוריה:אסטרונומים
קטגוריה:מדענים מוסלמים
קטגוריה:ילידי 1203
קטגוריה:נפטרים ב-1283
אברהם מוטאל

הרב אברהם מוטאל (נפטר בי"ז באדר ה'תי"ח; 22 במרץ 1658) היה ראש ישיבה ופוסק בשאלוניקי ומחבר ספר תורת נזיר.

== ביוגרפיה ==
נולד לרבי יעקב מוטאל בסביבות שנת 1570. למד מפי רבי שמואל חיון, מחבר ספר בני שמואל, וכן מפי הרב שלמה הכהן (מהרש"ך), אותו שימש<ref>כפי שמעיד בשו"ת מהרש"ך חלק ב', קונ"א, סי' ו'</ref> והעתיק את תשובותיו ופסקיו<ref>קורא הדורות, דף מ"ח ע"ב</ref> שכן מהרש"ך לא היה בעל כתיבה נאה<ref>שו"ת מהרש"ך, חלק ב' סימן ר"ה</ref>. כיהן כראש ישיבת "ק"ק לישבונה ישן"<ref name=":0" />. שימש כרב הגדול בשאלוניקי לאחר פטירת רבי חיים שבתי. רבי שמואל הלוי, מכנה אותו: <ref>שו"ת מהר"ש הלוי, סימן ל"ב</ref>. התכתב עם גדולי דורו, ביניהם מוהרח"ש<ref>למשל: תורת חיים חלק א' סימנים ב' וג'</ref> ומהרימ"ט<ref>שו"ת מהרימ"ט, א, מ"ה</ref>. בניו היו גרשון ובכורו בנימין, שהוציא לאור את ספר תמת ישרים (ונציה שפ"ב) ובו ליקוט כתבי קדמונים. מצאצאיו נמנה רבי חיים אליה הלוי, שהוציא לאור את ספר זקנו תורת נזיר, לאחר שנמצא כתב היד בישיבת מגן שאול שבאזמיר.<ref>תורת נזיר, שער ושם, הקדמה</ref>
===פטירתו===
נפטר והוא כבן תשעים בי"ז באדר ה'תי"ח.
על מצבתו נכתב:

== תלמידיו ==
העמיד תלמידים הרבה, ביניהם:
* רבי אברהם גלאנטי<ref name=":0">קורא הדורות, דף מה ע"ב</ref>
* רבי אהרן לפפה
* רבי אברהם מלמד
* רבי שמואל גאון

== חיבוריו ==
שער ספר תורת נזיר
* שו"ת שלא הגיע לידינו.
* תורת נזיר (שאלוניקי ה'תקפ"א) - על מסכת נזיר. לספר הסכמה מאת רבני אזמיר בזמן הדפסתו, רבי דוד אמאדו ורבי רפאל אשכנזי.
* שיטות על כמה מסכתות.
* קונטרס מגן אברהם - שמות גיטין בשני חלקים, אחד של נשים והשני של האנשים.
* דרושים.

== לקריאה נוספת ==
* חכמי שאלוניקי חלק א', הוצאת יד הרב נסים, תשנ"ב.
* קורות היהודים בתורקיה ובארצות הקדם חלק ג' עמוד 174.
* שם הגדולים מערכת גדולים אות א [עה] הרב הגדול מהר"ר אברהם מוטאל, שם, מערכת ספרים אות מ [נד] מגן אברהם 

== קישורים חיצוניים ==
* 
* 

== הערות שוליים ==

קטגוריה:נפטרים ב-1658
קטגוריה:ראשי ישיבה
קטגוריה:האימפריה העות'מאנית: רבנים
קטגוריה:סלוניקי: רבנים
קטגוריה:מחברי ספרי שו"ת
בית הכנסת ח'וראסאניה

בית הכנסת ח'וראסאניה הוא בית כנסת הממוקם ברחוב ואליאסר בטהראן, איראן.

== היסטוריה ==
בשל הגידול הרב באוכלוסיית יהודי יוצאי משהד, הוחלט בשנת 1969, בפגישת אגודת הצדקה קילימיאן ח'וראסאניה שהתקיימה בבית הכנסת ליביאן בטהראן, על הקמת מתחם תרבות ובו בית כנסת גדול, אולם קבלת פנים, משרדי העמותה ובית ספר. לצורך הבנייה נאספו תחילה לשלוש מאות וחמישים אלף טומאן. בהמשך נתרמו שני מיליון ריאל איראני על ידי בית הכנסת רפי ניא, מיליון ריאל מקרן בית הכנסת ליביאן, ומיליון ריאל ממכירת בית הכנסת יוסופזאדה במשהד.

בשנת 1970, החלה בנייתו של בית הכנסת ח'וראסאניה על קרקע שנרכשה ברחוב ואליאסר 96 מערב זורואסטר, טהראן, איראן. המתחם בן ארבע הקומות התחיל לשמש כמרכז תרבות בשנת 1974.

בקומה הראשונה (תת קרקעית) היו חצר וחניה, דירתו של השוער, מטבח חדיש ומאובזר, מקרר, מערכת כיריים, מחסן, וחדר מכונות (מרכז מערכת חימום וקירור).

בקומה השנייה, היה אולם קבלת הפנים, ששימש כמסעדה לארוחות צוהריים ולאירועים משפחתיים, וחלק נוסף שהוקדש לפעילות התרבותית של צעירי משהד.

בקומה השלישית היה אולם לעריכת שמחות והתכנסויות עם קיבולת של כחמש מאות איש (בשנות הפעילות הראשונות, עקב ריבוי המתפללים, בעיקר בראש השנה וביום כיפור, אולם זה שימש גם כבית כנסת).

בקומה הרביעית נבנה בית הכנסת ח'וראסאניה המשתרע על שטח של 800 מ"ר ויכול להכיל כ-400 איש (300 גברים ו-100 נשים) עם ארכיטקטורה חדשה בהשראת בתי הכנסת המודרניים, תקרה מעוצבת, חלל פנימי מסודר ומעוצב יפה, וויטרז'ים עם מוטיבים של שנים עשר השבטים.

רבי אליהו בן חיים שימש כרב בית הכנסת ושליח ציבור מאז תחילת פעילותו. נכון ל-2020, אף על פי שרוב יהודי משהד היגרו, מתקיימות בו עדיין תפילות בשבתות ובחגים, ואולם קבלת הפנים ממשיך לפעול בניהולו של המהנדס רחמני בסיועם של אנשי דת נוספים.

==הערות שוליים==

ח'וראסאניה
קורטס (מחוז)

קורטס (בספרדית: Cortés) הוא אחד מ-18 מחוזות הונדורס. המחוז משתרע על שטח של 3,954 קמ"ר ובשנת 2015 אוכלוסיית המחוז הוערכה ב-1,612,762 נפש, מה שהופך אותו למאוכלס ביותר בהונדורס.

המחוז נוצר בשנת 1893 מחלקים ממחוזות סנטה ברברה ויורו. בירת המחוז היא סן פדרו סולה. הערים המרכזיות כוללות גם את לה לימה, כולומה, וילנואבה, וערי הנמל פוארטו קורטס ואומואה. החוף האטלנטי של מחוז קורטס ידוע בחופים המצוינים הרבים שלו.

קורטס היא ליבה הכלכלי של הונדורס, שכן עמק סולה הוא האזור החקלאי והתעשייתי העיקרי של המדינה. חברות בננות אמריקאיות הגיעו לאזור בסוף המאה ה-19, והקימו מטעים עצומים, כמו גם תשתית למשלוח הפירות לארצות הברית. סן פדרו סולה משכה מספר ניכר של מהגרים אירופאים, פלסטינים, לבנונים וממדינות מרכז אמריקה. התעשייה פורחת במחוז, וקורטס מארחת היום את רוב מפעלי ההרכבה במדינה, המכונים מקווילדורה .

==קישורים חיצוניים==

קטגוריה:הונדורס: מחוזות
וברטון

וברטון פריירה דה סילבה (בפורטוגזית: Weverton Pereira da Silva; נולד ב-13 בדצמבר 1987 בריו ברנקו שבברזיל) הוא כדורגלן ברזילאי המשחק בעמדת השוער בקבוצת פלמיירס מליגת העל הברזילאית ובנבחרת ברזיל.

== קריירת מועדונים ==
וברטון גדל במחלקת הנוער של קורינתיאנס. הוא הושאל מהמועדון למספר מועדונים מהליגות הנמוכות בברזיל. בהמשך שיחק בבוטפוגו סאו פאולו.

במסגרת ליגת העל הברזילאית שיחק וברטון בפורטוגזה ואתלטיקו פרנאאנסה.

ב-15 בדצמבר 2017 חתם וברטון בפלמיירס מליגת העל הברזילאית.

== קריירה בינלאומית ==
וברטון היה חלק מסגל הנבחרת האולימפית של ברזיל בטורניר הכדורגל באולימפיאדת ריו דה ז'ניירו (2016), וערך שש הופעות בטורניר, בו זכתה נבחרתו במדליית זהב.

ב-26 בינואר 2017 ערך את הופעת הבכורה שלו בנבחרת ברזיל, בניצחון 1-0 על נבחרת קולומביה במשחק ידידות.

הוא היה חלק מסגל הנבחרת בטורניר קופה אמריקה 2021, וערך הופעה אחת בטורניר.

נכלל בסגל נבחרת ברזיל לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:שוערי כדורגל ברזילאים
קטגוריה:כדורגלני קורינתיאנס
קטגוריה:כדורגלני פורטוגזה
קטגוריה:כדורגלני אתלטיקו פרנאאנסה
קטגוריה:כדורגלני פלמיירס
קטגוריה:כדורגלני נבחרת ברזיל
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:ברזילאים שנולדו ב-1987
קטגוריה:אלופים אולימפיים ברזילאים: כדורגל
קטגוריה:כדורגלנים ברזילאים באולימפיאדת ריו דה ז'ניירו (2016)
הר צ'יוורס

הר צ'יוורס או הר צ'יברס (באנגלית: Mount Chivers) הוא הר, בחלק הצפוני של רכס המלכה אליזבת, באזור חוף שקלטון של שטח חסות רוס, שבאנטארקטיקה.

גובהו של הר צ'יוורס 1,755 מטרים מעל פני הים.

הר צ'יוורס ממוקם בין מוצאו של קרחון אוטאגו, ומוצאו של קרחון טראנטר.

== היסטוריה ==
=== מיפוי ההר ===

ההר מופה על ידי הסקר הגאולוגי של ארצות הברית, בהתבסס על סקרי טלרומטר, ועל תצלומי אוויר שצולמו על ידי צי ארצות הברית, בין השנים 1960 - 1962.

=== מקור השם ===

שמו של ההר ניתן לו על המועצה המייעצת לשמות אנטארקטיים.

ההר נקרא על שם יו. ג'יי. הייץ'. צ'יוורס (Hugh J.H. Chivers), שהיה פיזיקאי בתוכנית האנטארקטית של ארצות הברית, וחקר את האטמוספירה העליונה, בהיותו בתחנת בירד, בתחנת המחקר שבקוטב הדרומי (התחנה האנטארקטית אמונדסן-סקוט), ובתחנת האלט בעונת המחקר (הקיץ האנטארקטי ) שבין השנים 1962- 1963.

צ'יוורס
צ'יוורס
פיץ' פרפקט: במפר בברלין

פיץ' פרפקט: במפר בברלין (באנגלית: Pitch Perfect: Bumper in Berlin) היא סדרת סטרימינג שפותחה על ידי מייגן עמרם ואליזבת בנקס המבוססת על סדרת הסרטים "פיץ' פרפקט". הסדרה עלתה לאוויר ב-23 בנובמבר 2022.<ref name="Seriespremiere" />

== דמויות ושחקנים ==
* במפר אלן (אדם דווין)
* פיטר קרמר (פלולה בורג)
* היידי (שרה היילנד)
* ג'יזלה (ג'מילה ג'מיל)

== פרקים ==

== הפקה ==
ב-21 בספטמבר 2021, Peacock הודיעה כי תפיק סדרה המבוססת על סרטי "פיץ' פרפקט". הסדרה נוצרה על ידי מייגן עמרם שצפויה להפיק בפועל לצד אליזבת בנקס, מקס הנדלמן, פול ברוקס, סקוט ניימאייר ואדם דווין. דווין אמור לככב ולגלם את תפקידו מסדרת הסרטים. ברונסטון הפקות, סרטי מעגל הזהב ויוניברסל טלוויזיה הן החברות המעורבות בהפקת הסדרה.<ref name="SeriesOrder"></ref> ב-25 בינואר 2022, פלולה בורג הצטרף לצוות השחקנים הראשי כדי לגלם את תפקידו מ"פיץ' פרפקט 2". ב-10 בפברואר 2022, דווח כי טוד שטראוס-שולסון אמור לביים את שני הפרקים הראשונים של הסדרה ולהפיק בפועל את הפיילוט.<ref name="Pilotdirector"></ref> ב-4 במרץ 2022, שרה היילנד, ג'מילה ג'מיל ולרה אבובה לוהקו לתפקידים ראשיים בסדרה.

צילומי הסדרה החלו במרץ 2022 בברלין.

== הפצה ==
הסדרה אמורה לצאת ב-Peacock ב-23 בנובמבר 2022.<ref name="Seriespremiere"></ref>

== קישורים חיצוניים ==

== הערות שוליים ==

קטגוריה:Peacock: תוכן מקור
קטגוריה:יוניברסל טלוויזיה: סדרות טלוויזיה
קטגוריה:סדרות טלוויזיה המבוססות על סרטים
קטגוריה:סדרות ספין-אוף אמריקאיות
קטגוריה:סדרות קומדיה אמריקאיות
קטגוריה:תוכניות טלוויזיה באנגלית
קטגוריה:תוכניות טלוויזיה שמתרחשות בברלין
פאול ואנר

פאול ואנר (בגרמנית: Paul Wanner; נולד ב-23 בדצמבר 2005 בדורנבירן שבגרמניה) הוא כדורגלן גרמני המשחק בעמדת הקשר ההתקפי בקבוצת פ.צ. היידנהיים מהבונדסליגה.

== קריירת מועדונים ==
ואנר גדל במחלקות הנוער של FV ראבנסבורג ובאיירן מינכן. ב-7 בינואר 2022 ערך את הופעת הבכורה שלו בקבוצה הבוגרת של באיירן מינכן, בהפסד 2-1 לבורוסיה מנשנגלדבך במסגרת המחזור ה-18 בבונדסליגה לעונת 2021/2022. זימון זה לקבוצה הבוגרת על ידי המאמן יוליאן נגלסמן, הגיע בעקבות העובדה שרבים משחקני הקבוצה נדבקו באותו זמן בנגיף הקורונה. בסך הכל ערך ארבע הופעות ליגה בעונה זו. ב-12 באוקטובר 2022 ערך את הופעת הבכורה שלו בליגת האלופות, בניצחון 4-2 על ויקטוריה פלזן במסגרת שלב הבתים לעונת 2022/2023. במשחק מול פלזן, היה ואנר לשחקן הצעיר ביותר שלבש את מדי באיירן מינכן במסגרת ליגת האלופות.

בספטמבר 2023 הושאל ואנר לאלוורסברג, העולה החדשה לבונדסליגה השנייה. ואנר רשם עונה טובה עם אלוורסברג, בה הבקיע שישה שערים וסיים עם הקבוצה במקום ה-11.

בקיץ 2024 חזר ואנר לבאיירן מינכן, והושאל שוב לעונה אחת, הפעם לפ.צ. היידנהיים מהבונדסליגה.

== קישורים חיצוניים ==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני באיירן מינכן
קטגוריה:כדורגלני אלוורסברג
קטגוריה:כדורגלני פ.צ. היידנהיים
קטגוריה:גרמנים שנולדו ב-2005
ריקו לואיס

ריקו מארק לואיס (באנגלית: Rico Mark Lewis; נולד ב-21 בנובמבר 2004 בבורי שבאנגליה) הוא כדורגלן אנגלי המשחק בעמדת המגן הימני בקבוצת מנצ'סטר סיטי מהפרמייר ליג.

== קריירת מועדונים ==
לואיס גדל במחלקת הנוער של מנצ'סטר סיטי. ב-13 באוגוסט 2022 ערך את הופעת הבכורה שלו בקבוצה הבוגרת של המועדון, בניצחון 4-0 על בורנמות' במסגרת המחזור השני בפרמייר ליג לעונת 2022/2023. ב-5 באוקטובר ערך את הופעת הבכורה שלו בליגת האלופות, בניצחון 5-0 על פ.צ. קופנהגן במסגרת שלב הבתים לעונת 2022/2023.

== תארים ==
מנצ'סטר סיטי

* אליפות אנגליה: 2022/2023
* הגביע האנגלי: 2022/2023
* ליגת האלופות: 2022/2023
* הסופר קאפ האירופי: 2023

== קישורים חיצוניים ==

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני מנצ'סטר סיטי
קטגוריה:אנגלים שנולדו ב-2004
מצר נורטון

מפת מצר נורטון
מצר נורטון או נורטון סאונד (באנגלית: Norton Sound ; ברוסית: Нортон-Саунд) הוא מפרצון בים ברינג בחוף המערבי של מדינת אלסקה שבארצות הברית.

מצר נורטון ממוקם מדרום לחצי האי סיוורד.

אוררכו של מצר נורטון 240 קילומטרים, ורוחבו של מצר נורטון 200 קילומטים.

הדלתה של נהר יוקון מהווה חלק מהחוף הדרומי ושל מצר נורטון.

בשל מימי נהר יוקון, הזורמים למצר, המצר אינו מכוסה קרח בין החודשים יוני עד אוקטובר.

== היסטוריה ==
=== גילוי ומיפוי המצר ===

לחופי מצר נורטון התגוררו האינדיאנים האמריקאים - יופיק (Yup'ik) ו-איניופיאט (Iñupiat), במשך מאות שנים. המצר היווה את הגבול בין אומות אלה. שבט האניופיאט - מצפון למצר, ושבט היופיק מדרום למצר.

מצר סאונד נחקר ומופה על ידי קפטן ג'יימס קוק בספטמבר 1778.

=== מקור השם ===
קוק נתן למצר את שמו.

קוק קרא למצר על שם סר פלטשר נורטון (Fletcher Norton), אשר באותה על כיהן כיושב ראש בית הנבחרים הבריטי .

== קישורים חיצוניים ==

* 

נורטון
נורטון
ג'וש וילסון-אסברנד

ג'ושוע דריוס קמאני וילסון-אסברנד (באנגלית: Joshua Darius Kamani Wilson-Esbrand; נולד ב-26 בדצמבר 2002 בלונדון שבאנגליה) הוא כדורגלן אנגלי המשחק בעמדת המגן השמאלי בקבוצת סטאד ריימס מהליג 1.

== קריירת מועדונים ==
וילסון-אסברנד גדל במחלקות הנוער של וסטהאם יונייטד ומנצ'סטר סיטי. ב-21 בספטמבר 2021 ערך את הופעת הבכורה שלו בקבוצה הבוגרת של מנצ'סטר סיטי, בניצחון 6-1 על וויקומב וונדררס במסגרת הסיבוב השלישי של גביע הפוטבול ליג. ב-5 באוקטובר 2022 ערך את הופעת הבכורה שלו בליגת האלופות, בניצחון 5-0 על פ.צ. קופנהגן במסגרת שלב הבתים לעונת 2022/2023. ב-10 בינואר 2023 הושאל לקובנטרי סיטי מהצ'מפיונשיפ עד לסוף העונה. בקיץ 2023 הושאל לסטאד ריימס הצרפתית לעונה אחת.

== קישורים חיצוניים ==

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני מנצ'סטר סיטי
קטגוריה:כדורגלני קובנטרי סיטי
קטגוריה:כדורגלני סטאד ריימס
קטגוריה:אנגלים שנולדו ב-2002
אורי אוסקרסון

אורי סטיין אוסקרסון (באיסלנדית: Orri Steinn Óskarsson; נולד ב-29 באוגוסט 2004 באיסלנד) הוא כדורגלן איסלנדי המשחק בעמדת החלוץ בריאל סוסיאדד.

== קריירת מועדונים ==
אוסקרסון גדל במחלקת הנוער של גרוטה. הוא ערך 15 הופעות בקבוצה הבוגרת של המועדון במסגרת ליגת המשנה האיסלנדית, בהן הבקיע ארבעה שערים.

ב-3 בספטמבר 2020 חתם אוסקרסון בפ.צ. קופנהגן מליגת העל הדנית, והחל לשחק במחלקת הנוער של המועדון. ב-22 במאי 2022 ערך אוסקרסון את הופעת הבכורה שלו בקבוצה הבוגרת של המועדון, בניצחון 3-0 על אולבורג בולדספילקלוב במסגרת ליגת העל הדנית לעונת . זו הייתה הופעתו היחידה בעונה זו, בה זכתה פ.צ. קופנהגן באליפות דנמרק.

ב-25 באוקטובר 2022 ערך אוסקרסון את הופעת הבכורה שלו בליגת האלופות, בהפסד 3-0 לסביליה במסגרת שלב הבתים לעונת 2022/2023.
ב-31 בינואר 2023 הושאל אל סונאוסקה פובולד.
ב-2 באוגוסט 2023 כבש שלושער במדי קופנהגן במסגרת מוקדמות ליגת האלופות נגד פרייד'פליק האיסלנדית, אותה אימן אבא שלו, אוסקר תורוואלדסון.

ב-30 באוגוסט 2024 חתם בריאל סוסיאדד.

== תארים ==
;פ.צ. קופנהגן
* אליפות דנמרק (1): 2021/2022

== קישורים חיצוניים ==

== הערות שוליים ==

קטגוריה:כדורגלנים איסלנדים
קטגוריה:חלוצי כדורגל איסלנדים
קטגוריה:כדורגלני פ.צ. קופנהגן
קטגוריה:כדורגלני ריאל סוסיאדד
קטגוריה:ספורטאים איסלנדים בדנמרק
קטגוריה:ספורטאים זרים בספרד
קטגוריה:ילידי 2004
קטגוריה:איסלנדים שנולדו במאה ה-21
יוסוף

יוּסוּף או יוּסֶף (בערבית: يوسف) היא ההגייה הערבית לשמו של יוסף התנכ"י, שגם נחשב כאחד מנביאי האסלאם.

קטגוריה:שמות פרטיים ערביים
קטגוריה:שמות משפחה ערביים
קטגוריה:שמות משפחה שמבוססים על השם יוסף
וריד הצוואר הפנימי

וריד הצוואר הפנימי הוא וריד זוגי בצוואר המנקז דם מהראש. וריד הצוואר הפנימי מצטרף עם הווריד התת-בריחי, ליצירת הוריד הזרוע והראש.

== אנטומיה ==
הווריד מתחיל בפורמן הצווארי בגולגולת. הוא ההמשך של הסינוס הסיגמואידי. למעלה הוא נמצא בצד החיצוני של העורק הצוואר הפנימי, ויורד בצד החיצוני של העורק תרדמני המשותף. למעלה הוא נמצא על העורק התרדמני החיצוני.

כמה ורידים מתנזרים לווריד הצוואר הפנימי.

# מקלעת הלוע
# וריד הפנים המשותף
# וריד הלשון
# וריד בלוטת התריס העליון
# וריד בלוטת התריס האמצעי

== רלוונטיות קלינית ==
וריד הצוואר הפנימי נמצא בצורה שטחית בצוואר וניתן לראות את הדם כבליטה שטחי בצוואר. גובה הבליטה או העמוד משמש להערכת לחץ הדם בוורידים - לחץ ורידי הצוואר (JVP, jugular venous pressure).

== לקריאה נוספת ==
* Ellis H, Anatomy for Anaesthetists, Blackwell Publishing, 2004

== קישורים חיצוניים ==
* [https://www.thoracic.org/patients/patient-resources/resources/central-venous-catheter.pdf American Thoracic Society Patient Education], (Central Venous Catheter Patient Guide)

<gallery>
Gray562.png|וריד הצוואר הפנימי, לשמאול
2133_Head_and_Neck_Veins.jpg | ורידי הראש והצוואר
</gallery>

==הערות שוליים==

2022 11
קטגוריה:ורידים
קטגוריה:צוואר
הצבעה ריבועית

הצבעה ריבועית (Quadratic Voting. לעיתים בקיצור: QV) היא הליך של קבלת החלטות קולקטיבית, בו המצביעים מקצים קולות כדי לבטא את עוצמת ההעדפות השונות שלהם, ולא רק את כיוון ההעדפות שלהם.

הצבעה ריבועית פועלת כך שהיא מאפשרת למצביעים "לשלם" עבור השפעה חזקה יותר בנושא נתון, וכתוצאה מכך העמדה המנצחת היא זו שלתומכיה יש, במצטבר, את הנכונות הגבוהה ביותר לתשלום, זאת בניגוד להכרעה על ידי רוב-קולות ללא קשר לעוצמת ההעדפות האישיות. התשלום עבור הצבעות עשוי להיות באמצעות מטבעות אמיתיים או מלאכותיים (למשל עם אסימונים המחולקים באופן שווה בין חברי ההצבעה).
גלן וויל ובנפרד גם סטיבן לאלי ערכו מחקר שבו הם מבקשים להוכיח שמדיניות קבלת החלטות זו מגבירה את היעילות ככל שמספר המצביעים גדל.

הנוסחה הפשוטה של ההצבעה הריבועית היא:

עלות לבוחר = (מספר קולות)<sup>2</sup>.

האופי הריבועי של ההצבעה מוביל לכך שבוחר יכול להשתמש בקולותיו בצורה יעילה יותר על ידי פיזורם על פני נושאים רבים. לדוגמה, בוחר עם תקציב של 16 אסימונים של הצבעה יכול לרכוש קול אחד לכל אחד מ-16 הנושאים. עם זאת, אם לאדם יש תשוקה או סנטימנט חזקים יותר בנושא, הוא יכול לרכוש 4 קולות, בעלות של 16 אסימונים, לנושא היחיד, ולמעשה לנצל את כל התקציב שלו.

לפונקציית העלות הריבועית יש את התכונה הייחודית שאנשים רוכשים קולות ביחס ישר לעוצמת ההעדפות שלהם. כתוצאה מכך, המספר הכולל של ההצבעות לנושא נתון הוא סכום עוצמת ההעדפות של האנשים שהצביעו. הסיבה לכך היא שהעלות השולית של כל קול נוסף עולה באופן ליניארי למספר הקולות. אם העלות השולית תגדל פחות מליניארית ביחס למספר הקולות, אז מי שמעריך קול פי שניים יטה לרכוש יותר מפי שניים יותר קולות, והמערכת תהיה מועדת לדומיננטיות של קבוצות אינטרסים מיוחדות בעלות אינטרסים מרוכזים.
'דולר אחד-קול אחד' הוא הגבול של התנהגות זו, שבה העלות השולית של כל קול נוסף היא קבועה.
מצד שני, אם פונקציית העלות תגדל מהר יותר מעלייה ליניארית, אזי המערכת תהיה מועדת לעריצות של הרוב, כשהגבול של התנהגות זו הוא של 'אדם אחד-קול אחד'.

== ראו גם ==
* תכנון מכניזמים (תורת המשחקים)

קטגוריה:קבלת החלטות
קטגוריה:מדיניות ציבורית
2022 11
קטגוריה:תכנון מכניזמים
Terminal X

טרמינל איקס אונליין בע"מ היא חברה ישראלית למסחר אלקטרוני העוסקת בייבוא, שיווק ומכירה מקוונת באתר החברה.

האתר מדורג במקום הראשון בדירוג עשרת אתרי האופנה המובילים ביותר ברכישות אופנה בקרב הקהל הישראלית על פי דירוג חברת SimilarWeb.

באתר נמכרים מוצרים למעלה מ-180 מותגים בינלאומיים, מותגי קבוצת פוקס ומותג פרטי של החברה המיועד לגברים, נשים וילדים. בנוסף נמכרים באתר מוצרים של יוצרים ומעצבים מקומיים כחלק משיתוף פעולה של החברה עימם.

החברה נמצאת בבעלות קבוצת פוקס, ובשנת 2021 הונפקה בבורסה הישראלית לניירות ערך לפי שווי של 1.3 מיליארד ש"ח.

== היסטוריה ==
החברה הוקמה בשנת 2017 על ידי ניר הורוביץ וקבוצת פוקס, אשר השיקו באותה שנה את אתר המסחר המקוון. בעת השקתו האתר הציע למכירה כ-40 מותגים, ומשלוח לבית הלקוח תוך 24 שעות מהמרכז הלוגיסטי של החברה באשדוד.

בעת הקמתה, החזיקה קבוצת פוקס כ-60% ממניות Terminal X, וערוץ הטלוויזיה "רשת" החזיק ב-25% נוספים. בתפקיד יו"ר החברה כיהן הראל ויזל, הבעלים של קבוצת פוקס.

בשנת 2019 מכרה "רשת" את אחזקותיה בחברה לקבוצת XT שבבעלות אנשי העסקים עידן עופר ואודי אנג'ל.

בשנת 2021, איש העסקים אנדרס הולך פובלסן, הבעלים של חנות האופנה המקוונת הבריטית אסוס, רכש 8% ממניות החברה באמצעות זרוע ההשקעות שלו, חברת Heartland, תמורת כ-21.7 מיליון דולר.

במאי 2022 רכשה החברה 51% מחברת האופנה ואתר הסחר סיסטארז, ובכך הפכה Terminal X לבעלים של חברת אופנה.

ביוני 2022 החליטה החברה לסגור את המרכז הלוגיסטי באשדוד, ולהקים מרכז לוגיסטי חדש שישתרע על שטח של 32,000 מ"ר, במקום שבו שכן מפעל נגב קרמיקה בירוחם.

== בעלי עניין ==
בעלי מניות עיקריים המחזיקים 79.72% מהחברה (נכון ל-2 בנובמבר 2022):
* פוקס-ויזל: 51%
* אקטיסלסקבט: 10.33%
* אקס.טי השקעות: 10.03%
* הורוביץ יאנג החזקות: 7.50%
* שאר המניות (20.8%) מוחזקות בידי הציבור.

== קישורים חיצוניים ==
* 

== הערות שוליים ==

קטגוריה:חברות ישראליות
קטגוריה:חברות הנסחרות בבורסה לניירות ערך בתל אביב
קטגוריה:איירפורט סיטי: חברות
קטגוריה:חברות אופנה ישראליות
וריד הצוואר החיצוני

הווריד הצוואר החיצוני (TA: vena jugularis externa) הוא וריד זוגי בצוואר, המנקז את הדם מהפנים ומהמבנים השטחיים של הראש. וריד הצוואר החיצוני מצטרף עם הווריד התת-בריחי, בצד הצדדי של הצומת הווריד התת-בריחי ווריד הצוואר הפנימי.

== אנטומיה ==
הווריד מתחיל בתוך בלוטת מיצד האוזן ויורד בכיוון למטה בצוואר. הוא מסתיים בווריד התת-בריחי או לרוחב או קדמי לשריר המסור הקדמי.

יש לו 5 ורידים מתנזרים:
# הווריד העורפי (occipital vein) (לא תמיד)
# הווריד הצוואר החיצוני האחורי
# וריד צווארי רוחבי (transverse cervical vein)
# transverse scapular vein
# הווריד הצוואר הקדמי
יש גם וריד תקשורת שנמצא בגוף בלוטת מיצד האוזן בין וריד הצוואר החיצוני והוריד הצוואר הפנימי.

== רלוונטיות קלינית ==
מכיוון שהווריד גדול ושטחי, הוא נוח לגישה במצבי חירום וניתן להשתמש בו להחדרת צנתרים תוך ורידיים.

== לקריאה נוספת ==
* Ellis H, Anatomy for Anaesthetists, Blackwell Publishing, 2004

<gallery>
2133 Head and Neck Veins.jpg|ממוזער|ורידי הראש והצוואר
Gray562.png|וריד הצוואר הפנימי, לשמאל
</gallery>

קטגוריה:ורידים
קטגוריה:צוואר
פנצינג

פנזינג (בגרמנית: Penzing) הוא הרובע ה-14 של וינה ומורכב מהיישובים פנזינג, ברייטנזה, באומגרטן, הוטלדורף והדרסדורף-וידלינגאו. במערב הוא חולק גבול עם פורקרסדורף ומוארבאך. חלק גדול מהמחוז מורכב משטחים ירוקים, כולל פארק שטיינהוף, דהנהפארק וחלק מהווינרוואלד.

== אתרים מרכזיים ==
* אחוזת פוקס: אחוזה וסטודיו של הצייר ארנסט פוקס
* בית החולים אוטו וגנר: בניין בית החולים שהוקם בשנים 1904 עד 1907 בשם Niederösterreichische Landes-Heil- und Pflegeanstalt für Nerven- und Geisteskranke 'Am Steinhof ("מוסד לריפוי וטיפול ממלכתי של אוסטריה תחתית לחולים עצבניים ונפשיים Am Steinhof "). בתכנון השתתף אדריכל היוגנדשטיל המפורסם אוטו וגנר. המתחם כולל את כנסיית סטנהוף, תיאטרון יוגנדסטיל (Jugendstiltheater) ואתר הנצחה לפשעי הנאצים ברפואה.
* פורמנהאוס: הבניין העתיק ביותר שעדיין קיים במערב וינה עם אולם פרסקו בארוק.
* ווסטסטדיום : אצטדיון הבית של קבוצת הכדורגל ראפיד וינה.

== קישורים חיצוניים ==

* 
* [http://wien.gv.at/bezirke/penzing/ פנזינג] באתר הרשמי של וינה
* [http://www.wetterpenzing.net מזג אוויר ומצלמת אינטרנט]

קטגוריה:וינה: רבעים
מצעד השירים בהונג קונג

לוגו מגזין הבילבורד
מצעד השירים בהונג קונג (באנגלית: Hong Kong Songs) הוא מצעד מוזיקה בהונג קונג, שנערך על ידי בילבורד, מאז 19 בפברואר 2022. מצעד המוזיקה מתבסס על נתוני הזרמות והורדות מוזיקה שנאספים על ידי MRC Data. מצעד המוזיקה, שהוכרז לראשונה ב-14 בפברואר 2022, מתעדכן מדי יום שלישי.<ref name="Expands"></ref><ref></ref>

השיר הראשון שהופיע במקום הראשון במצעד היה "Pillow Talk" של MC .<ref></ref>

== קישורים חיצוניים ==
* 

== הערות שוליים ==

קטגוריה:מצעדי הבילבורד
שאטרסטוק

שאטרסטוק (באנגלית: Shutterstock) היא חברת תוכן אמריקאית, ספקית צילומים, תמונות, גרפיקה וקטורית, איורים, קטעי וידאו ומוזיקה, כמו גם כלי עריכה. היא נסחרת בבורסה של ניו יורק מאז 2012.

החברה נוסדה בשנת 2003 על ידי המתכנת והצלם ג'ון אורינגר והמטה שלה ממוקם בניו יורק.

שאטרסטוק מחזיקה ספרייה של כ-200 מיליון תמונות זמינות לשימוש ללא תמלוגים, וכן כ-10 מילון קטעי וידאו ומוזיקה ברישוי מתאים למשתמשי הקצה (מנויים ורוכשים) של החברה.

שאטרסטוק שהחלה את דרכה כאתר אינטרנט למנויים בלבד, התרחבה ב-2008 והוסיפה את האפשרות לרכישת מוצרים בודדים (א לה קארט).

==קישורים חיצוניים==

* 

קטגוריה:צילום
קטגוריה:צילום בארצות הברית
קטגוריה:חברות אמריקאיות
קטגוריה:מאגרי תמונות
קטגוריה:ארצות הברית: ארכיונים
קטגוריה:חברות הנסחרות בבורסה לניירות ערך בניו יורק
ניסיון ההתנקשות בעימראן ח'אן

ניסיון ההתנקשות בעימראן ח'אן התרחש ב-3 בנובמבר 2022 בווזיראבאד שבפקיסטן: ראש ממשלת פקיסטן לשעבר עימראן ח'אן נורה בעת שנאם בכנס.

== אירוע הירי ==
ב-3 בנובמבר 2022 נשא עימראן ח'אן, ראש ממשלת פקיסטן לשעבר, נאום בכנס בווזיראבאד שבפקיסטן. במהלך נאומו של ח'אן בוצע ירי לעברו על-ידי חמוש. ח'אן נפצע ברגלו. באירוע נהרג אדם אחד, ונפצעו ארבעה נוספים מלבד ח'אן.

== הערות שוליים ==

קטגוריה:פקיסטן: היסטוריה
קטגוריה:ניסיונות התנקשות
קטגוריה:2022
לואן סנטנה

לואן סנטנה (בפורטוגזית: Luan Rafael Domingos Santana; נולד ב-13 במרץ 1991) הוא זמר-יוצר ברזילאי, מהפופולריים והמשפיעים שבהם.

== ביוגרפיה==
סנטנה נולד בקמפו גראנדה והחל לשיר בגיל צעיר. הוא התחיל להופיע בהופעות בשנת 2007.

בשנת 2009 יצא אלבום הראשון Tô de Cara שנמכר ב-50 אלף העתקים. באותה שנה יצא אלבום Ao Vivo שנמכר ב-100 אלף העתקים וקיבל הגדרת אלבום פלטינה. אלבום Ao Vivo no Rio ששוחרר ב-2011 קיבל הגדרת אלבום פלטינה בברזיל ואלבום זהב בפורטוגל.

קליפ לגרסה הפורטוגזית לשיר Bailando של אנריקה איגלסיאס בהשתתפות לואן סנטנה, יצא לאור ב-3 ביולי 2014 וצבר למעלה מ-150 מיליון צפיות.<ref name=":2"></ref>

בשנת 2017 אלבומו "1977" היה מועמד לקבלת פרס גראמי לטיני. בשנת 2019 הוא קיבל מועמדות נוספת.

שיר Acordando o Prédio נחשב לשיר המצליח ביותר בברזיל בשנת 2017.<ref></ref> השיר הגיע למקום הראשון במצעד הסינגלים הברזילאי.<ref></ref>

בשנת 2020 הוא דורג כזמר המושמע ביותר ברדיו ברזילאי בעשור הקודם עם מעל ל-מיליון השמעות.

במהלך הקריירה לואן סנטנה הוכרז 9 פעמים "זמר השנה" על ידי TV Globo. הוא קיבל כ-200 פרסים שונים בתחום המוזיקה בברזיל.

== קישורים חיצוניים ==

* 

==הערות שוליים==

קטגוריה:זמרים ברזילאים
קטגוריה:זמרים-יוצרים
קטגוריה:ברזילאים שנולדו ב-1991
סורסי

סורסי (באיטלקית ובצרפתית: Sursee; בגרמנית: Soorsi) היא עיירה בקנטון לוצרן בצפון־מרכז שווייץ.

== היסטוריה ==
האזור היה מיושב מהתקופה הנאוליתית. קיימות עדויות נוספות ליישוב מתקופת הברונזה. מתחילת המאה ה־19 ועד לתחילת המאה ה־21 נמצאו פריטים מחרס, מאבני צור, מארד ועוד. במאה ה־8 נבנתה במקום כנסייה וסביבה התפתח היישוב. כבר במאה ה־13 היה היישוב לעיירה קטנה, ובשנת 1299 ניתנו לסורסי זכויות עיר על ידי דוכסי אוסטריה.

בשנת 2003 זכתה העיירה בפרס ואקר על שימור המורשת האדריכלית בה.

== גאוגרפיה ==
העיירה ממוקמת בגובה של כ־500 מטרים מעל פני הים, לחופיו הצפוניים של אגם סמפאך , בצפון קנטון לוצרן בשווייץ. היא נמצאת כ־20 קילומטרים מצפון־מערב לעיר לוצרן (בירת הקנטון), כ־25 קילומטרים מזרחית לעיר לנגלטל, כ־38 קילומטרים מדרום־מערב לציריך (העיר הגדולה בשווייץ) וכ־55 קילומטרים צפונית־מזרחית לבירת המדינה, ברן.

== דמוגרפיה ==
נכון לשנת 2021, אוכלוסיית סורסי עומדת על קרוב ל־10,400 תושבים, מהם 83% שווייצרים, 2.5% גרמנים, 1.98% אסייתים, 1.68% איטלקים, 1.44% פורטוגלים והיתר אחרים. כשני שלישים מהאוכלוסייה הם בני 18–64.
{| class="wikitable"
|+
!שנה
!אוכלוסייה
|-
|1860
|1,678
|-
|1880
|1,990
|-
|1900
|2,592
|-
|1920
|3,042
|-
|1941
|3,784
|-
|1960
|5,324
|-
|1980
|7,645
|-
|2000
|8,059
|-
|2020
|10,361
|}

== תחבורה ==
בצפון העיירה חולף הכביש המהיר מספר 2 החוצה את שווייץ לאורכה ועובר בערים לוגאנו, בלינצונה, לוצרן ובזל. הכביש מאפשר גישה לעיירה באמצעות מחלף. חולף בה גם כביש 23 (אראו–בורגדורף). בעיר ממקמת תחנת רכבת בעלת מספר רציפים. כמו כן, כשישה קילומטרים מצפון לעיירה, ליד היישוב טריאנגן , ממוקם מנחת למטוסים קלים.

== כלכלה ==
בצפון העיירה ישנו אזור תעשייה. כמו כן נמצאים באזור אתרי מחנאות ואכסניות.

== ספורט ==
בעיירה ממוקמים מגרשי כדורגל וכדורסל, מסלול גולף, מתחמי ספורט, זירת החלקה על הקרח ומועדון שיט.

== ערים תאומות ==
* 
* 

== קישורים חיצוניים ==
* 
* 
== הערות שוליים ==

קטגוריה:שווייץ: יישובים
קטגוריה:ערים זוכות פרס ואקר